EkBass/fiwiki-20250220-pages-articles huggingface dataset:
Artur Aleksanjan

Artur Aleksanjan (, s. 21. lokakuuta 1991 Gjumri) on armenialainen kreikkalais-roomalaisen tyylin painija. Hän on olympiavoittaja sekä maailman- ja Euroopan-mestari. Aleksanjan saavutti Lontoon olympialaisissa 2012 pronssia 96 kg:n painoluokassa. Hän voitti Rio de Janeiron olympialaisissa 2016 kultaa 98 kg:n sarjassa voitettuaan loppuottelussa kuubalaisen Yasmany Lugon. Tokion olympialaisissa 2020 hän sai 97 kg:n painoluokassa hopeaa hävittyään loppuottelussa Musa Jevlojeville. Aleksanjan sijoittui hopealle myös Pariisissa 2024, kun hävisi 97 kg:n painoluokassa loppuottelun iranilaiselle Mohammad Hadi Saraville. Aleksanjan voitti maailmanmestaruuden 98 kg:n sarjassa Taškentissa 2014 kukistettuaan loppuottelussa saksalaisen Oliver Hasslerin, Las Vegasissa 2015, jossa voitti finaalissa iranilainen Ghasem Rezaein ja Pariisissa 2017 kukistettuaan loppuottelussa venäläisen Musa Jevlojevin. 97-kiloisten maailmanmestaruuden hän voitti Belgradissa 2022 voitettuaan finaalissa bulgarialaisen Kiril Milovin. Hän sai MM-hopeaa 96-kiloisissa Budapestissa 2013 sekä 97-kiloisissa Nur-Sultanissa 2019 ja Belgradissa 2023. Hän oli 96 kg:n painoluokassa seitsemäs MM-kilpailuissa 2011. Aleksanjan voitti Euroopan-mestaruuden 96-kiloisissa Belgradissa 2012 ja Tbilisissä 2013, 98-kiloisissa Vantaalla 2014 sekä 97-kiloisissa Kaspijskissa 2018, Roomassa 2020, Zagrebissa 2023 ja Bukarestissa 2024. Hän saavutti EM- hopeaa 96 kg:n sarjassa Dortmundissa 2011 ja 98-kiloisissa Riiassa 2016 sekä EM-pronssia 98 kg:n sarjassa Novi Sadissa 2017. Hän voitti Minskin Euroopan kisoissa 2019 kultaa 97-kiloisissa. Aleksanjan saavutti Kazanin universiadeissa 2013 hopeaa 96 kg:n painoluokassa. Junioreiden MM-kilpailuissa hän sai 84-kiloisissa kultaa 2010 ja pronssia 2009. Junioreiden EM- kilpailuissa hän oli toinen 84 kg:n sarjassa 2010 ja 96-kiloisissa 2011 sekä kolmas 84-kiloisissa 2009. == Lähteet == Luokka:Armenialaiset kreikkalais- roomalaisen tyylin painijat Luokka:Armenialaiset olympiavoittajat Luokka:Vuonna 1991 syntyneet Luokka:Elävät henkilöt
Ben-Hur (vuoden 2016 elokuva)

Ben-Hur on historiallinen 3D-elokuva, jonka on ohjannut Timur Bekmambetov ja käsikirjoittanut Keith R. Clarke ja John Ridley perustuen Lew Wallacen samannimiseen kirjaan vuodelta 1880. Se on viides kirjasta tehty elokuva, aikaisemmat valmistuivat 1907, 1925 ja 1959 sekä animaatio elokuva 2003. Pääosia esittävät Jack Huston, Morgan Freeman, Toby Kebbell, Nazanin Boniadi ja Rodrigo Santoro. Kuvaukset alkoivat Roomassa helmikuussa 2015. Elokuvan ensi-ilta oli Yhdysvalloissa 19. elokuuta 2016. == Juoni== Juudealainen väärin syytetty Judah Ben-Hur (Jack Huston) selviää vuosien orjuudesta saadakseen kostaa hänet pettäneelle lapsuudenystävälleen Messalalle (Toby Kebbell). == Näyttelijät == == Lähteet == == Aiheesta muualla == * Luokka:Vuoden 2016 yhdysvaltalaiset elokuvat Luokka:Timur Bekmambetovin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Metro-Goldwyn- Mayerin elokuvat Luokka:Paramount Picturesin elokuvat Luokka:Elokuvat uskonnoista
Rahtulan seisake

Rahtulan seisake () on lakkautettu rautatieliikennepaikka rataosalla Ylitornion kunnassa. Seisake avattiin 1. syyskuuta 1928, mutta lakkautettiin Lapin sodan takia 1944. Liikennepaikka avattiin uudelleen miehittämättömänä vuonna 1951. Aavasaksan rautatieaseman pohjoispuolinen henkilöliikenne loppui 1966, ja Rahtulan liikennepaikka lakkautettiin 1. huhtikuuta 1967. Vuonna 2007 seisakerakennus siirtyi Senaatti-kiinteistölle ja edelleen myyntiin. == Lähteet == Luokka:Ylitornion liikenne Luokka:Lapin lakkautetut rautatieliikennepaikat
Juoksengin rautatieasema

Juoksengin rautatieasema () on lakkautettu rautatieliikennepaikka rataosalla samannimisellä kyläalueella Pellossa. Liikennepaikka avattiin laiturivaihteena Tornion radan valmistuessa Pelloon saakka 3. joulukuuta 1964. Miehitys poistettiin kuitenkin jo kahden vuoden kuluttua avaamisesta, kun henkilöliikenne rataosalla loppui vuonna 1966. Juoksengissa oli kuitenkin tavaraliikennettä vuoteen 2001 saakka. Liikennepaikka lakkautettiin 4. joulukuuta 2003. Aseman vaihteet on purettu. == Lähteet == == Aiheesta muualla == *Vaunut.org: Kuva Juoksengin rautatieaseman paikasta vuodelta 2020 Luokka:Pellon liikenne Luokka:Lapin lakkautetut rautatieliikennepaikat
Flicky

Flicky on Segan kehittämä ja julkaisema tasohyppely. Peli on julkaistu vuonna muun muassa MSX:lle, NEC PC-8801:lle, Sharp X1:lle, Sega SG-1000:lle. Pelissä ohjataan lintua tavoitteena johtaa jälkeläiset pesän turvaan. Pelin on suunnitellut Youji Ishii. == Lähteet == == Aiheesta muualla == * * * Luokka:Vuoden 1984 videopelit Luokka:Tasohyppelyt Luokka:Segan kolikkopelit Luokka:MSX-pelit Luokka:NEC PC-8001 -pelit Luokka:NEC PC-8801 -pelit Luokka:Sega Mega Drive -pelit Luokka:Sharp X1 -pelit Luokka:Sega SG-1000 -pelit
Vyörihmat

Vyörihmat (Ulothrix) on viherlevien suku. Siihen kuuluu AlgaeBasen listauksen mukaan 55 lajia. Suvun jäseniä tavataan meristä ja makeasta vedestä. Ulothrix- lajien jokaisessa solussa on erillinen tuma, keskusvakuoli sekä suuri ja ohut viherhiukkanen, jossa on vähintään yksi pyrenoidi. == Lajeja == * velttovyörihma (Ulothrix flacca) * rentovyörihma (Ulothrix subflaccida) * keijunvyörihma (Ulothrix tenerrima) * leveävyörihma (Ulothrix zonata) == Lähteet == Luokka:Viherlevät
Ristar

Ristar (julkaistu Japanissa nimellä Ristar the Shooting Star) on Sonic Teamin kehittämä ja Segan julkaisema tasohyppelypeli Sega Mega Drivelle ja Sega Game Gear -konsoleille. Peli julkaistiin helmikuussa vuonna 1995. Pelin päähenkilönä on nuori tähti Ristar, joka käyttää käsiään sekä venyviä käsivarsiaan niin liikkuakseen kuin taistellakseen. Pelin vastaanotto oli aikanaan yleisesti ottaen positiivinen, mutta pelin julkaisuajankohta oli hieman kehno johtuen 16-bittisten konsolien alkaessa väistyä viidennen sukupolven pelikonsolien tieltä. Pelille ei ole julkaistu jatko-osia, mutta pelin alkuperäinen Mega Drive -versio on julkaistu lukuisia kertoja uudelleen esimerkiksi Segan erilaisten pelikokoelmien, kuten Sonic Mega Collectionin tai Sega Mega Drive Collectionin yhteydessä. Ristar on myös tehnyt cameoita muutamissa muissa Segan peleissä, kuten muun muassa Sonic & All-Stars Racing Transformedissa. == Lähteet == Luokka:Sega Mega Drive -pelit Luokka:Sega Game Gear -pelit Luokka:Vuoden 1995 videopelit Luokka:Tasohyppelyt
Android Things

Android Things (koodinimi Brillo tai Project Brillo) oli Googlen kehittämä I/O 2015-konferenssissa julkaistu esineiden internetiä käyttäville laitteille suunnattu, vuonna 2021 lakkautettu käyttöjärjestelmä. == Lähteet == Luokka:Sulautetut käyttöjärjestelmät Luokka:Esineiden internet Luokka:Googlen ohjelmistot Luokka:Android
Filibus

Filibus on vuonna 1915 valmistunut italialainen mykkäelokuva. Mario Roncoronin ohjaaman seikkailuelokuvan pääosaa esittää Cristina Ruspoli. ==Juoni== Filibus on naispuolinen mestarivaras, jolla on kolme identiteettiä. Hän on elegantti paronitar Troixmonde, tummanpuhuva naamiomies ja sliipattu kreivi de la Brieve. Filibus siirtyy paikasta toiseen ilmalaivallaan ja käyttää hyväkseen tekniikan uusimpia keksintöjä. Anarkistinen seikkailija käy kissa- ja hiirileikkiä etsivä Hardyn kanssa, jonka hän lavastaa egyptiläisen kissaveistoksen timanttisilmien varastajaksi. Filibus kaappaa panttivangikseen myös patsaan omistavan Leo Sandyn, mutta tämä onnistuu pakenemaan ja todistamaan Hardyn syyttömäksi. Elokuvan loppu jää avoimeksi jatko-osaa varten. ==Näyttelijät== ==Tuotanto, teemat ja vastaanotto== Torinolaisen Corona Filmsin tuottama Filibus on erikoinen ja hauska pienen budjetin jännitysseikkailu, jota voidaan pitää tieteiselokuvien varhaisena edeltäjänä. Sen sankaritarta esittää varsin tuntemattomaksi jäänyt Cristina Ruspoli, joka oli aikaisemmin näytellyt pääosia historiallisissa elokuvissa Jone o Gli ultimi giorni di Pompei (1913), Spartacus (1913) ja Salambò (1914). Filibusin esikuvia ovat Louis Feuilladen Fantomasin kaltaiset herrasmiesvarkaista kertovat elokuvasarjat. Sen erikoistehosteet ovat kovin vaatimattomia, mutta filmin sävytys ja värjäys saa ne vetoamaan mielikuvitukseen. Miesten vaatteisiin pukeutuminen, ilmailu ja uudet tekniset vempaimet heijastavat yläluokan naisten vapautumista perinteisistä sukupuolirooleista. Filibus on mainittu jopa yhtenä elokuvahistorian ensimmäisistä lesbohahmoista. Aikalaiskriitikot pitivät elokuvaa lapsellisena ja naurettavana. Lehtimainoksen perusteella Filibus oli tarkoitettu viisiosaiseksi sarjaksi, mutta sen ensimmäinen osa Gli occhi del gatto egiziano (”Egyptiläisen kissan silmät”) lienee jäänyt sarjan ainoaksi. Elokuvan värillinen kopio on säilynyt Alankomaiden elokuvamuseossa. ==Lähteet== ==Aiheesta muualla== * Luokka:Italialaiset seikkailuelokuvat Luokka:Italialaiset mykkäelokuvat Luokka:Vuoden 1915 italialaiset elokuvat
SMS V116

SMS V116 oli Saksan keisarikunnan laivaston V116-luokan torpedovene. == Valmistus == Alus tilattiin Stettinistä AG Vulcanilta ja sen köli laskettiin vesille telakkanumerolla 456. Alus laskettiin vesille 2. maaliskuuta 1917 ja se valmistui 31. heinäkuuta 1918.Gröner, Erich s. 185-186 == Palvelus == Alus luovutettiin 23. toukokuuta 1920 Ranskasta Cherbourgista sotakorvauksena Italialle, joka liitti sen laivastoonsa nimellä RN Premuda. Alus poistettiin palveluksesta 1937 ja se romutettiin. == Lähteet == * * === Viitteet === Luokka:V116-luokan hävittäjät
Alex Kidd in the Enchanted Castle

Alex Kidd in the Enchanted Castle on Segan kehittämä videopeli, joka julkaistiin Sega Mega Drivelle vuonna . Pelissä esiintyvää Alex Kidd-hahmoa on pidetty Segan epävirallisena maskottina kunnes Sonic the Hedgehog julkaistiin. Alex Kidd on esiintynyt myös muutamissa muissa Segan videopeleissä. ==Aiheesta muualla == * Luokka:Sega Mega Drive -pelit Luokka:Vuoden 1989 videopelit
Generali-luokka

Generali-luokka oli Italian laivaston kuuden hävittäjän muodostama alusluokka toisessa maailmansodassa. == Alukset == Generali-luokan hävittäjätWhitley, M. J. s. 179 Nimi Telakka Kölinlasku Vesille Valmis Kohtalo Generale Antonio Cantore Cantieri navali Odero, Sestri Ponente 10. marraskuuta 1919 24. maaliskuuta 1921 1. heinäkuuta 1921 upotettu 22. elokuuta 1942 Generale Antonino Cascino Odero 13. maaliskuuta 1920 18. maaliskuuta 1922 8. toukokuuta 1922 miehistönsä upottama 9. syyskuuta 1943 Generale Antonio Chinotto Odero 20. marraskuuta 1919 7. elokuuta 1921 26. syyskuuta 1921 upotettu 28. maaliskuuta 1941 Generale Carlo Montanari Odero 7. kesäkuuta 1921 4. lokakuuta 1922 9. marraskuuta 1922 miehistönsä upottama 9. syyskuuta 1943 Generale Achille Papa Odero 24. joulukuuta 1919 8. joulukuuta 1921 9. helmikuuta 1922 miehistönsä upottama 9. syyskuuta 1943 Generale Marcello Prestinari Odero 23. toukokuuta 1919 4. heinäkuuta 1922 17. elokuuta 1922 upotettu 30. kesäkuuta 1943 == Lähteet == * * * === Viitteet === *
Nenad Žugaj

Nenad Žugaj (s. 19. huhtikuuta 1983 Zagreb) on kroatialainen kreikkalais- roomalaisen tyylin painija. Hän on MM- ja EM-mitalisti. Hän edustaa zagrebilaista Lika-seuraa ja hänen valmentajansa on Davor Jakubek. Žugaj saavutti Moskovan MM-kilpailuissa 2010 pronssia 84 kg:n sarjassa. Hän on sijoittunut MM-kilpailuissa samassa painoluokassa lisäksi seitsemänneksi 2011 ja 2013 sekä yhdeksänneksi 2009. 85 kg:n sarjassa hän oli MM-kisoissa kahdeksas 2015. Lontoon olympialaisissa 2012 hän oli 84-kiloisissa neljästoista. Žugaj saavutti Tbilisin EM-kilpailuissa 2013 pronssia 84 kg:n sarjassa. Hän oli samassa painoluokassa viides EM-kilpailuissa 2010. Euroopan kisoissa 2015 hän oli viides 85 kg:n sarjassa. Välimeren kilpailuissa hän sai 84-kiloisissa kultaa 2009 ja pronssia 2013. Hän voitti 84 kg:n painoluokassa Välimeren alueen mestaruuden 2011 ja sai sotilaiden MM-pronssia 2008. Hänen kaksoisveljensä on Neven Žugaj. == Lähteet == Luokka:Kroatialaiset kreikkalais-roomalaisen tyylin painijat Luokka:Vuonna 1983 syntyneet Luokka:Elävät henkilöt
Watermael-Boitsfort

Watermael-Boitsfort (hollanniksi Watermaal-Bosvoorde) on yksi Brysselin alueen 19 kunnasta. Sen väkiluku 1. tammikuuta 2006 oli 24 056\. Pinta-ala taas on 12,95 km². Kunnan väestötiheys (1 860/km²) on alueen kunnista pienin. Kaupungin pormestari on Olivier Deleuze. Luokka:Brysselin pääkaupunkialueen kunnat
Riitta Viiperi

Riitta Viiperi (s. syyskuu 1960) on entinen suomalainen malli, joka myös näytteli 1980-luvulla kolmessa Lauri Törhösen elokuvassa. Hän esitti pääosaa, mielisairaanhoitaja Tuulikkia, Törhösen ensimmäisessä pitkässä elokuvassa Palava enkeli (1984) ja näytteli sivuosia Törhösen tv-draamassa Pano (1986) ja pitkässä näytelmäelokuvassa Riisuminen (1986).Sedergren, Jari: Palava enkeli. Sediksen elokuvablogi 29.10.2008. Viitattu 10.6.2015. Viiperi palasi Törhösen ohjattavaksi vuoden 2012 elokuvassa Vares – Huhtikuun tytöt.Ohjaaja Lauri Törhönen: Minä löysin Riitta Viiperin. MTV 25.9.2012. Viitattu 10.6.2015. Riitta Viiperi haki tyttökaverinsa kanssa 14-vuotiaana kesätöihin farkkumerkki Beaversille. He pääsivätkin Hurriganesin kiertueelle, jossa heidän tehtävänsä oli myydä Beavers-tuotteita. Viiperi kävi abiturienttivuonnaan Kerttu Selinin mallikoulua ja lähti mallintöihin heti ylioppilaaksi päästyään. Vuonna 1982 hän voitti Tähtimalli-kisan, mistä alkoi pitkä mallinura muun muassa Anna- ja Jaana-naistenlehdissä sekä Vatevan muotinäytöksissä. Hän tapasi espanjalaisen Rafael Canomanuelin, jäi Espanjaan ja perusti perheen.Kullas, Emilia: River Viiperi on mallitaivaan tähti. Gloria, huhtikuu 2011, päivitetty 23.9.2012. Viitattu 10.6.2015. Viiperi on työskennellyt 2010-luvulla lentoemäntänä. Riitta Viiperin poika on malli River Viiperi. ==Lähteet== ==Aiheesta muualla== * Luokka:Suomalaiset mallit Luokka:Vuonna 1960 syntyneet Luokka:Elävät henkilöt Luokka:Suomalaiset elokuvanäyttelijät Luokka:Lentoemännät ja stuertit
Swype

Swype on Nuancein kehittämä virtuaalinäppäimistöohjelma Androidille ja iOS:lle. Se tukee erilaisia näppäimistöteemoja, emojeja, 71 eri kieltä ja sanojen muodostamista pyyhkäisemällä kirjaimia. == Aiheesta muualla == * Viralliset verkkosivut Luokka:Android-sovellukset Luokka:iOS-sovellukset Luokka:Näppäimistöt
Carl Allén

Carl Johan Allén (28. huhtikuuta 1874 Helsinki – 9. heinäkuuta 1951 Helsinki) oli suomalainen painija ja painivalmentaja. Häntä pidetään painiurheilun suomalaisena uranuurtajana, joka 1800–1900-lukujen vaihteessa levitti lajia eri puolille maata. Hän oli Suomen ensimmäinen painivalmentaja, kun hän toimi Helsingin Atleettiklubin valmentajana. Allénin valmennettaviin kuuluivat muun muassa painin ensimmäiset suomalaiset olympiamitalistit Verner Weckman ja Yrjö Saarela. Vuonna 1904 hän julkaisi Suomen ensimmäisen kamppailulajien käsikirjan, joka ilmestyi samaan aikaan ruotsiksi ja suomeksi. Varsinaiselta ammatiltaan Allén oli koneteknikko. == Saavutukset == SM-kisoissa Allén voitti hopeaa ensimmäisissä painin SM-kisoissa vuonna 1898. Hän hävisi kolme tuntia kestäneen loppuottelun Pietarin Atleettiklubin Georg Hackenschmidtille. Kahtena seuraavana vuonna Allén voitti Suomen mestaruuden kreikkalais- roomalaisen painin avoimessa sarjassa vuosina 1899 ja 1900.Kreikkalais- roomalaisen painin SM-kilpailut 1898–04 TUL-paini. Viitattu 10.6.2015. == Teokset == *Handbok i brottning och atletik, Yrjö Weilin, Helsinki, 1904. *Käsikirja painissa ja atletiikassa (suom. K. W. Natunen ja Väinö Solstrand), Yrjö Weilin, Helsinki, 1904. == Lähteet == *Allén, Carl (1874–1951) Suomen kansallisbiografia. ===Viitteet=== Luokka:Suomalaiset kreikkalais-roomalaisen tyylin painijat Luokka:Suomalaiset painivalmentajat Luokka:Vuonna 1874 syntyneet Luokka:Vuonna 1951 kuolleet
Pingdingshan

Pingdingshan (, pinyin: Píngdĭngshān Shì) on prefektuuritason kaupunki Kiinan Henanin maakunnan keskellä. Kaupunki sijaitsee linnuntietä 116 kilometriä maakunnan pääkaupunki Zhengzhousta etelälounaaseen. Kaupungin pinta-ala on 7 874 neliökilometriä ja väkiluku 4,905 miljoonaa (2010). Kaupunki rajoittuu pohjoisessa Zhengzhoun, idässä Xuchangin ja Luohen, etelässä Zhumadianin ja Nanyangin sekä lännessä Luoyangin prefektuuritason kaupunkiin. Pingdingshanin kaupunkipiirit kattavat noin 70 neliökilometriä ja siellä asuu noin 912 000 henkeä. Kaupunki on saanut nimensä matalasta, kaupungin laidalla sijaitsevasta Pingdingvuoresta. Kaupunki jakautuu piirikuntatasolla (numerointi kuvan mukainen): * neljään kaupunkipiiriin (1. Xinhua, 2. Weidong, 3. Shilong ja 4. Zhanhe), * yhteen piirikuntatason kaupunkiin (5. Wugang; aiemmin toinen piirikuntatason kaupunki Ruzhousta tuli aliprefektuuri, joka on maakunnan suorassa ohjauksessa) ja * neljään piirikuntaan (6. Baofeng, 7. Yen piirikunta tai Yexian, 8. Lushan ja 9. Jian piirikunta tai Jiaxian). Nähtävyyksiä: * Runsaasti historiallisia tutustumiskohteita. * Vaihtelevat luonnonmaisemat. Osa kohteista on AAAA-matkailuluokiteltuja maisemia (asteikon maksimi viisi A:ta), kuten Kivimiehen vuori (Stoneman mountain), Shimantanin kansallinen metsäpuisto, Valkoisen kilpikonnan vuori ja Zhaopingjärvi. *Zhongyuanin suuri buddha, vuonna 2008 vihitty maailman suurin patsas Lushanin piirikunnassa. * Pingdingshanin museo ja taidekeskus Ping Ding Shan.jpg| Näkymä Pingdingshanista Pdsyaos.png| Vuorenhuippuja Pingdingshanin prefektuurissa. Spring Temple Buddha.png|Zhongyuanin suuri buddha, sijaitsee prefektuurin Lushanin piirikunnassa. Pingdingshan.JPG| Pingdingshan. ==Lähteet== == Aiheesta muualla == *About Pingdingshan (chinadaily.com.cn) Luokka:Henanin kaupungit Luokka:Henanin prefektuurit
Väinö Solstrand

Väinö Solstrand (26. helmikuuta 1882 Helsinki – 11. huhtikuuta 1940 Helsinki) oli suomalainen kielentutkija, joka oli erikoistunut suomenruotsalaiseen kansanperinteeseen sekä Suomen ruotsinkielisiin paikannimiin. Solstrand opiskeli pohjoismaisia kieliä, keräten samalla ruotsinkielistä kansanrunoutta muun muassa Ahvenanmaan Brändöstä. Vuodesta 1909 lähtien hän työskenteli Svenska litteratursällskapet i Finland -säätiön arkistossa Helsingissä ja kirjoitti vuonna 1923 sen julkaiseman Finlands svenska folkdiktning -teoksen kolmannen osan. Tohtoriksi Solstrand väitteli 1925, toimien sen jälkeen opettajana Maarianhaminassa ja Helsingissä.Solstrand, Väinö Uppslagsverket i Finland. Viitattu 10.6.2015. Hän osallistui aktiivisesti Svenska litteratursällskapetin ruotsinkielisten murresanojen ja paikannimien keräykseen. Väinö Solstrand tunnettiin myös innokkaana urheilumiehenä. Hän toimitti ruotsinkielistä Finskt Idrottsblad -urheilulehteä yhdessä Uno Westerholmin ja Klas Tallqvistin kanssaFinskt iddrottsblad 1904 Urheilumuseo. Viitattu 10.6.2015. sekä käänsi suomeksi Carl Allénin kirjoittaman painikäsikirjan vuonna 1904. Vuosina 1911–1913 Solstrand toimi Suomen Olympiakomitean ensimmäisenä pääsihteerinä. == Teokset == *Finlands svenska folkdiktning 3, Ordstäv, Svenska litteratursällskapet i Finland, Helsinfors, 1923. *Karis socken från forntiden till våra dagar II – Namnet Karis och andra namn i Karis, Ekenäs tryckeri, Ekenäs, 1940. == Lähteet == Luokka:Suomalaiset kielitieteilijät Luokka:Suomalaiset urheilutoimittajat Luokka:Vuonna 1882 syntyneet Luokka:Vuonna 1940 kuolleet
Rocha Forten linna

thumb Rocha Forten linna on nykyisin raunioina oleva linna Espanjan Galiciassa lähellä Santiago de Compostelaa. Vanhin maininta linnasta on vuodelta 1253, mutta se on luultavasti rakennettu aikaisemmin. Linna sijaitsi strategisella paikalla Santiagoon Padron kylästä tulevan tien varrella. Sitä pitkin kulki pyhiinvaeltajia aina Portugalista asti. Se ei ole kukkulan huipulla kuten moten muuta puolustuslinnat, vaan laakson pohjassa, jotta sieltä käsin voitiin havaita ja torjua myös jokea pitkin tulevat hyökkäykset ja valvoa kaikkea kaupunkiin kulkevaa liikennettä. Puolustustarkoituksen lisäksi linna oli arkkipiispan asunto, johon kirkonmiehet saattoivat paeta kapinoivia kaupunkilaisia. Vuonna 1317 arkkipiispaksi nimitettiin Berenguel de Landoira, joka ei ollut alueen asukkaiden mieleen. He piirittivät linnaa, mutta arkkipiispa teloitutti kapinan johtajat. 1400-luvulla Irmandiños-sodassa linna kärsi pahoja vaurioita, se hylättiin ja 1478 sen muureja alettiin purkaa rakennusmateriaaliksi. 1800-luvulla linnan viereen rakennettiin rautatie. Francon aikana linna oli piilopaikkana. 1960-luvulla sen alueelle rakennettiin voimajohdon pylväs. == Lähteet == Luokka:Espanjan linnat Luokka:Galicia
A-segmentti

A-segmentti (arkikielessä usein kaupunkiauto tai miniauto) on pienin henkilöautojen kokoluokka eurooppalaisessa kokoluokituksessa. Yleensä luokan pituusrajana on 3,7 metriä, mutta autojen koon kasvu on johtanut siihen, että jotkin mallit ovat jo ylittäneet tämän rajan. A-segmentin osuus koko Euroopan myynnistä on ollut noin 10 prosenttia, joka on segmenttien lukumäärä (9) huomioon ottaen suuri luku. Suomessa A-segmentin myyntiosuus sen sijaan on vähäinen. A-segmentin autoja ovat esimerkiksi Ford Ka, Fiat 500 ja Peugeot 108. 2020-luvun taitteessa useimpien A-segmentin bensiinikäyttöisten mallien tuotanto on lopetettu Euroopan unionin kiristyvien päästö- ja turvasäädösten ja lisääntyvän sähköautotarjonnan myötä. Lopetuspäätöksen kokivat ainakin Ford Ka, Opel Karl, Opel Adam, Citroën C1 ja Peugeot 108. == Lähteet == Luokka:Autojen eurooppalainen kokoluokitus
Estadio Elías Figueroa Brander

Estadio Elías Figueroa Brander on monikäyttöstadion, joka sijaitsee Valparaísossa Chilessä. Stadion otettiin käyttöön vuonna 1931, jonka jälkeen sitä on kunnostettu vuonna 2014 ja sen nykyinen yleisökapasiteetti on 20 575.El Estadio Santiago Wanderers. Viitattu 11.6.2015. Stadion toimii jalkapalloseura Santiago Wanderers kotikenttänä. Stadion toimii yhtenä pelipaikkana vuoden 2015 Copa Américassa.Talca y Rancagua disputan la última sede de la Copa América La Tercera. Viitattu 18.4.2015. == Lähteet == == Aiheesta muualla == * Kuvia stadionista Luokka:Chilen jalkapallostadionit Luokka:Valparaíso
Zhoukou

Zhoukou (, pinyin: Zhōukŏu Shì) on prefektuuritason kaupunki Kiinan Henanin maakunnan itäosassa. Kaupunki sijaitsee linnuntietä noin 160 kilometriä maakunnan pääkaupunki Zhengzhousta kaakkoon. Prefektuurin pinta-ala on 11 968 neliökilometriä ja väkiluku 8,95 miljoonaa (2010). Prefektuuri rajoittuu lännessä Xuchangin ja Luohen, pohjoisessa Kaifengin ja Shangqiun, idässä Bozhoun sekä etelässä Fuyangin ja Zhumadianin prefektuuritason kaupunkeihin. Piirikuntatasolla prefektuuri jakautuu 10 osaan. Osat ovat (numerointi kuten oheisessa kuvassa): ;Kaupunkipiiri (1) * 1. Chuanhui (川汇区) ;Piirkuntatason kaupunki (1) * 2. Xiangcheng (项城市) ;Piirikunnat (8) * 3. Fugou (扶沟县) * 4. Xihua (西华县) * 5. Shangshui (商水县) * 6. Shenqiu (沈丘县) * 7. Dancheng (郸城县) * 8. Huaiyang (淮阳县) * 9. Taikang (太康县) * 10. Luyi (鹿邑县) (ei ole kartassa; kesäkuusta 2011 se kuuluu maakunnan suoraan ohjaukseen, muodollisesti se on vielä osa Zhoukouta) ===Kuvagalleria=== Prefektuurissa on monia historiallisina nähtävyyksinä kiinnostavia rakennuksia eri aikakausilta. ShayingRiver Zhoukou.jpg|Shayingjoki Zhoukoussa. Chuanhui, Zhoukou.jpg|Tavaratalo Zhoukoussa. 太昊陵.jpg|Taihaon hauta ja temppeli Zhoukoun Huaiyangin piirikunnassa. ==Lähteet== == Aiheesta muualla == Luokka:Henanin kaupungit Luokka:Henanin prefektuurit
Risteyksessä

Risteyksessä on Nelosella huhti–kesäkuussa 2015 esitetty käsikirjoitettu tositelevisiosarja, jonka jokainen jakso perustui yhden suomalaisen julkisuuden henkilön elämän käännekohtaan. Esiintyvät näyttelijät olivat amatöörinäyttelijöitä. Sarja perustuu Moskito Televisionin kehittämään suomalaiseen formaattiin. Sarjassa kerrottiin Jonne Aaronin, Arman Alizadin, Jannika B:n, Jutta Gustafsbergin, Anssi Kelan, Sanna Kiisken, Kaisa Liskin, Toni Niemisen, Seela Sellan ja Antti Tuiskun tarinat. == Jaksot == Jakso Nimi Esityspäivä Katsojaluvut 1 Jonne Aaronin tarina 13. huhtikuuta 2015 171 000 2 Kaisa Liskin tarina 20. huhtikuuta 2015 103 000 3 Arman Alizadin tarina 27. huhtikuuta 2015 alle 85 000 4 Sanna Kiisken tarina 4. toukokuuta 2015 alle 85 000 5 Antti Tuiskun tarina 11. toukokuuta 2015 120 000 6 Seela Sellan tarina 18. toukokuuta 2015 110 000 7 Anssi Kelan tarina 25. toukokuuta 2015 alle 88 000 8 Jutta Gustafsbergin tarina 1. kesäkuuta 2015 88 000 9 Jannika B:n tarina 8. kesäkuuta 2015 97 000 10 Toni Niemisen tarina 15. kesäkuuta 2015 90 000 == Lähteet == Luokka:2010-luvun suomalaiset draamasarjat Luokka:2010-luvun suomalaiset tositelevisiosarjat Luokka:Nelosen televisio- ohjelmat
Shangqiu

Shangqiu (, pinyin: Shāngqiū Shì) on prefektuuritason kaupunki Kiinan Henanin maakunnan itäosassa. Kaupunki sijaitsee linnuntietä 190 kilometriä maakunnan pääkaupunki Zhengzhousta itään. Prefektuurin pinta-ala on 10 658 neliökilometriä ja väkiluku 7,36 miljoonaa (2010). Shangqiun prefektuuri rajoittuu lännessä Kaifengin, pohjoisessa Hezen, idässä Suzhoun ja Huaibein sekä etelässä Bozhoun ja Zhoukoun prefektuureihin. Piirikuntatasolla prefektuuri jakautuu kahdeksaan osaan. Osat ovat (numerointi kuten oheisessa kuvassa): ;Kaupunkipiirit (2) * 1. Liangyuan (梁园区) * 2. Suiyang (睢阳区) ;Piirikunnat (4) * 3. Minquan (民权县) * 4. Suixian (睢县) * 5. Ningling (宁陵县) * 6. Zhecheng (柘城县) * 7. Yucheng (虞城县) * 8. Xiayi (夏邑县) Piirikuntatason kaupunki Yongcheng (永城市) on maakunnan suorassa ohjauksessa, kuuluu vaan nimellisesti tähän prefektuuriin. Prefektuuri tunnetaan maa- ja metsätaloudesta sivutuotteineen, ja kalastuksesta. Prefektuurin alueella on myös 10 miljardin tonnia sisältävä hiiliesiintymä (Yongxian hiilikenttä) ja teollisuustuotantoa kehitetään. ==Lähteet== == Aiheesta muualla == Luokka:Henanin kaupungit Luokka:Henanin prefektuurit
Xinyang

Xinyang (, pinyin:Xìnyáng Shì) on prefektuuritason kaupunki Kiinan Henanin maakunnan eteläosassa. Kaupunki sijaitsee linnuntietä noin 290 kilometriä maakunnan pääkaupunki Zhengzhousta etelään. Prefektuurin pinta-ala on 18 819 neliökilometriä ja väkiluku 6,11 miljoonaa (2010). Prefektuuri rajoittuu pohjoisessa Zhumadianin ja Fuyangin, idässä Lu’anin, etelässä Huanggangin ja Xiaoganin, sekä lännessä Suizhoun ja Nanyangin prefektuureihin. Piirikuntatasolla Xinyangin prefektuuri jakautuu kahteen kaupunkipiiriin ja kahdeksaan piirikuntaan (alla numerointi kuten kuvassa). Kaupunkipiirit muodostavat Xinyangin keskustan. 1\. Shihe, piiri 2\. Pingqiao, piiri 3\. Luoshan, piirikunta 4\. Guangshan, piirikunta 5\. Xi, piirikunta 6\. Shangcheng, piirikunta 7\. Huangchuan, piirikunta 8\. Huaibin, piirikunta 9\. Xin, piirikunta 10\. Gushi, piirikunta (ei kuvassa) Prefektuurin Jigongshanvuori lukeutuu Kiinan neljän suosituimman lomanviettokohteen joukkoon. Lingshanin temppeli on Kiinan ainoa sekä nunnien että munkkien yhteisluostari. Prefektuurissa, noin 800 metrin korkeudella kasvavien teepensaiden kärkilehdistä valmistettu Xinyang maojian kuuluu Kiinan arvostetuimpiin vihreän teen laatuihin. Xinyang city.png|Kaupunkinäkymä. Xinyang city building2.png|Kaupunkinäkymä. Xinyang new district3.png|Uutta pohjoista kaupunginosaa: iltavalaistus kaupungintalon edustalla. Fluorite-fte10b.jpg|Fluoriittia Shihen piirin fluoriittikaivoksesta. Xinyang tea farmland.png|Teeviljelmä. Huang river.JPG|Huangjoki, Huangchuanin piirikunta. Jin lan mountain b.png|Jinlan vuori heinäkuussa. Xinyang jinlan mountain 2.png|Jinlanvuori talvella. Gushi- city-view-02.jpg|Kaupunkinäkymä Gushin piirikunnasta. A country view of Gushi.JPG|Pelto Gushin piirikunnassa. ==Lähteet== == Aiheesta muualla == Luokka:Henanin kaupungit Luokka:Henanin prefektuurit
Zhumadian

Zhumadian (, pinyin: Zhùmădiàn Shì) on prefektuuritason kaupunki Kiinan Henanin maakunnan eteläosassa. Kaupunki sijaitsee linnuntietä noin 195 kilometriä maakunnan pääkaupunki Zhengzhousta eteläkaakkoon. Prefektuurin pinta-ala on 14 974 neliökilometriä ja väkiluku 7,23 miljoonaa (2010). Prefektuuri rajoittuu pohjoisessa Luohen ja Zhoukoun, idässä Fuyangin, etelässä Xinyangin sekä lännessä Nanyangin ja Pingdingshanin prefektuureihin. Vuonna 2010 Zhumadianin prefektuurissa oli piirikuntatasolla yksi (kaupunki)piiri ja kahdeksan piirikuntaa. Prefektuuri on liikenteen läpikulkualuetta, sillä esimerkiksi rautatielinja Peking-Kanton, valtatiet numero 106 ja 107 sekä moottoritie Peking-Zhuhai kulkevat sen läpi pohjois- eteläsuuntaisesti. Vuonna 1975 prefektuurin alueella sattui suuri teknologinen katastrofi, kun Ru-jokeen rakennetun Banqiaon tekojärven pato petti. Syntyneen tulvan seurauksena arvioitiin menehtyneen jopa 171 000 henkeä ja 11 miljoonan ihmisen asuntoa tuhoutui. Tapausta pidetään maailman suurimpana pato- onnettomuutena. ==Lähteet== == Aiheesta muualla == Luokka:Henanin kaupungit Luokka:Henanin prefektuurit
Juurikkala

Juurikkala on suomalainen sukunimi. Se on seuraavien henkilöiden sukunimi: * Anja Juurikkala (1923–2015), kuvanveistäjä * Jussi Juurikkala (1926–2016), diplomi-insinööri, kirjailija ja toimittaja * Kaija Juurikkala (s. 1959), elokuvaohjaaja ja käsikirjoittaja * Timo Juurikkala (s. 1959), poliitikko, kansanedustaja (vihr.), Jussi Juurikkalan poika * Ville Juurikkala (s. 1980), musiikkivideo- ja elokuvaohjaaja ja valokuvaaja, Kaija Juurikkalan poika. ; Kuvitteellisia henkilöitä * Pentti Juurikkala, Kuusniemen poliisikonstaapeli televisiosarjassa Maalaiskomedia.
Anja Juurikkala

Anja Juurikkala (7. huhtikuuta 1923 Heinola – 24. huhtikuuta 2015 Helsinki) oli suomalainen kuvanveistäjä. Opiskeltuaan Taideteollisessa keskuskoulussa hän työskenteli Arabialla ja teki humoristisia esineitä, kuten Heluna- lehmäkannut. Heluna-koristeisia kannuja tuotettiin 1960-1973 aikana. Hänen toinen tunnetumpi työnsä oli merenelävä-aiheinen Aquirium-koriste astiasto joka oli tuotannossa Arabialla 1952-56 aikana. Vuonna 1960 Juurikkala lähti opiskelemaan kuvanveistoa ja jatkoi opintoja myös Italiassa. Hän teki paljon muotokuvia ja satiirisia pienoisveistoksia sekä mitaleja. Hänen tunnetuin teoksensa Tulenkantajat (1987) on synnyinkaupungissa Heinolassa Lyseonmäen koulun pihalla. Tulenkantajat-teos kuvaa 18-vuotiasta naista ja oli silloin suurin naistaiteilijan suunnittelema valettu veistos Suomessa. ==Veistoksia== Tiedosto:Tulenkantajat.jpg|Tulenkantajat 1987, Heinola, Lyseonmäen koulun piha. Tiedosto:Anja Juurikkala - Flora - 2003 - Heinolan taidemuseon piha, Kauppakatu 4 - Heinola - 1.jpg|Flora 1980-2003, Heinolan taidemuseon piha. Tiedosto:Anja Juurikkala - Kalakissa - 1970 - Heinolan kaupunginmuseon piha, Kauppakatu 14 - Heinola.jpg|Kalakissa 1970, Heinolan kaupunginmuseon piha. Tiedosto:Haravatyttö by Oskari Jauhiainen ja Anja Juurikkala 1991.JPG|Haravatyttö 1991 Kiimingin entisen kunnantalon edusta. Oskari Jauhiainen, Anja Juurikkalan loppuuntekemä. == Lähteet == ==Kirjallisuutta== * * Luokka:Suomalaiset kuvanveistäjät Luokka:Vuonna 1923 syntyneet Luokka:Vuonna 2015 kuolleet
SMS Tátra

SMS Tátra oli Itävalta-Unkarin laivaston Tátra-luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen RN Fasadaksi. == Valmistus == Alus tilattiin Porto Réstä (nyk. Kraljevica) Danubiukselta, missä köli laskettiin 19. lokakuuta 1911. Alus laskettiin vesille 4. marraskuuta 1912Gardiner, Robert s. 338 ja liitettiin laivastoon 18. lokakuuta 1913.dreadnoughtproject.comGreger, René s. 44 == Palvelus == Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä RN Fasana. Alus poistettiin palveluksesta 5. heinäkuuta 1923. ==Lähteet== * * === Viitteet === Luokka:Tátra-luokan hävittäjät Luokka:Itävalta-Unkarin ensimmäisen maailmansodan hävittäjät
Hans Oksanen

Hans Georg Erik Oksanen (15. heinäkuuta 1925 Pälkäne – 9. toukokuuta 2015 Tampere) oli suomalainen eläinlääketieteen professori. Hän tutki uransa alussa lihasrappeumaa aiheuttavaa seleeninpuutosta. Tukholman ja Oslon jälkeen hän siirtyi Helsinkiin Eläinlääketieteelliseen korkeakouluun, jossa hän oli vuosina 1966–1990 sisätautiopin professori. == Lähteet == ==Aiheesta muualla== *Kuka kukin on 1978 Luokka:Suomalaiset eläinlääkärit Luokka:Eläinlääketieteellisen korkeakoulun professorit Luokka:Vuonna 1925 syntyneet Luokka:Vuonna 2015 kuolleet Luokka:Suomalaiset professorit
SMS Balaton

SMS Balaton oli Itävalta-Unkarin laivaston Tátra-luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen RN Zensoniksi. == Valmistus == Alus tilattiin Porto Réstä (nyk. Kraljevica) Gnaz Danubius & Companylta, missä köli laskettiin 6. marraskuuta 1911. Alus laskettiin vesille 16. marraskuuta 1912Gardiner, Robert s. 338 ja liitettiin laivastoon 3. marraskuuta 1913.Greger, René s. 44 == Palvelus == Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä RN Zenson. Alus poistettiin palveluksesta 5. heinäkuuta 1923. ==Lähteet== * * === Viitteet === Luokka:Tátra-luokan hävittäjät Luokka:Itävalta-Unkarin ensimmäisen maailmansodan hävittäjät
Timo Partanen

Timo Partanen (13. maaliskuuta 1938 Helsinki – 1. toukokuuta 2015 Helsinki) oli suomalainen psykologi, epidemiologi, biostatistikko ja professori. Hän oli Työterveyslaitoksen Epidemiologian ja biostatistiikan osaston vanhempi tutkija vuoteen 2001, jolloin hän jäi eläkkeelle. Hän jatkoi sittemmin työuraansa Costa Ricassa vierailevana professorina. Partanen opiskeli yhdysvaltalaisessa Cincinnatin yliopistossa biostatistiikkaa ja valmistui maisteriksi 1966. Hän jatkoi opintojaan Helsingin yliopistossa, valmistuen psykologiksi (gradu Vastasyntyneen ja imeväisikäisen äänisignaalien ilmaisuarvo ja tunnistettavuus, 1969) ja väitteli tohtoriksi Tampereen yliopistosta (1993). Hänen englanninkielinen, väitöskirjansa (1993) tarkasteli mekaanisen puuteollisuuden syöpiä. Tutkimus oli otsikoitu Epidemiology of respiratory cancer in woodworkers (suom. Hengityselinten syöpien epidemiologiaa mekaanisen puuteollisuuden työntekijöillä). Partanen on osallistunut kansainväliseen tutkimusyhteistyhön osallistumassa äkillisten torjunta-ainemyrkytysten selvittelyyn Tansaniassa, Keniassa ja Ugandassa. Hän on työskennellyt myös Maailman terveysjärjestön WHO:n syöväntutkimuslaitoksessa. == Lähteet == Luokka:Suomalaiset professorit Luokka:Suomalaiset psykologit Luokka:Epidemiologit Luokka:Vuonna 1938 syntyneet Luokka:Vuonna 2015 kuolleet
SMS Csepel

SMS Csepel oli Itävalta-Unkarin laivaston Tátra-luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen RN Muggiaksi. == Valmistus == Alus tilattiin Porto Réstä (nyk. Kraljevica) Gnaz Danubius & Companylta, missä köli laskettiin 9. tammikuuta 1912. Alus laskettiin vesille 30. joulukuuta 1912Gardiner, Robert s. 338 ja liitettiin laivastoon 29. joulukuuta 1913.Greger, René s. 44 == Palvelus == Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä RN Muggia. Alus haaksirikkoutui pyörremyrskyssä 25. maaliskuuta 1929 Amoyn edustalla. ==Lähteet== * * === Viitteet === Luokka:Tátra-luokan hävittäjät Luokka:Itävalta-Unkarin ensimmäisen maailmansodan hävittäjät
SMS Orjen

SMS Orjen oli Itävalta-Unkarin laivaston Tátra-luokan hävittäjä. Alus luovutettiin 1920 Versailles’n rauhansopimuksen mukaan Italialle, joka liitti sen laivastoonsa nimellä RN Pola. == Valmistus == Alus tilattiin Porto Réstä (nyk. Kraljevica) Danubiukselta, missä köli laskettiin 4. syyskuuta 1912. Alus laskettiin vesille 26. elokuuta 1913Gardiner, Robert s. 338 ja liitettiin laivastoon 11. elokuuta 1914.Greger, René s. 44 == Palvelus == Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä RN Pola. Vuonna 1931 alus nimettiin uudelleen RN Zensoniksi. Se poistettiin palveluksesta 1. toukokuuta 1937. ==Lähteet== * * === Viitteet === Luokka:Tátra-luokan hävittäjät Luokka:Itävalta-Unkarin ensimmäisen maailmansodan hävittäjät
SMS Triglav (1917)

SMS Triglav oli Itävalta-Unkarin laivaston Ersatz Tátra -luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen RN Gradoksi. == Valmistus == Alus tilattiin Porto Réstä (nyk. Kraljevica) Gantz Danubius & Companyltä, missä köli laskettiin 24. elokuuta 1916. Alus laskettiin vesille 24. helmikuuta 1917Gardiner, Robert s. 338 ja liitettiin laivastoon 27. heinäkuuta 1917Greger, René s.38. == Palvelus == Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä RN Grado. Alus poistettiin palveluksesta 30. syyskuuta 1937.Greger, René s. 47 ==Lähteet== * * * === Viitteet === Luokka:Ersatz Tátra -luokan hävittäjät Luokka:Itävalta-Unkarin ensimmäisen maailmansodan hävittäjät
SMS Lika (1917)

SMS Lika oli Itävalta-Unkarin laivaston Ersatz Tátra -luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen RN Cortellazzoksi. == Valmistus == Alus tilattiin Porto Réstä (nyk. Kraljevica) Gantz Danubius & Companylta, missä köli laskettiin 24. elokuuta 1916. Alus laskettiin vesille 8. toukokuuta 1917Gardiner, Robert s. 338 ja liitettiin laivastoon 6. syyskuuta 1917Greger, René s.38.Greger, René s. 47 == Palvelus == Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä RN Cortellazzo. Alus poistettiin palveluksesta 5. tammikuuta 1939. ==Lähteet== * * * === Viitteet === Luokka:Ersatz Tátra -luokan hävittäjät Luokka:Itävalta-Unkarin ensimmäisen maailmansodan hävittäjät
SMS Uzsok

SMS Uzsok oli Itävalta-Unkarin laivaston Ersatz Tátra -luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen RN Monfalconeksi. == Valmistus == Alus tilattiin Porto Réstä (nyk. Kraljevica) Gantz Danubius & Companylta, missä köli laskettiin 25. syyskuuta 1916. Alus laskettiin vesille 26. syyskuuta 1917Gardiner, Robert s. 338 ja liitettiin laivastoon 25. tammikuuta 1918Greger, René s.38.Greger, René s. 47 == Palvelus == Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä RN Monfalcone. Alus poistettiin palveluksesta 5. tammikuuta 1939. ==Lähteet== * * * === Viitteet === Luokka:Ersatz Tátra -luokan hävittäjät Luokka:Itävalta-Unkarin ensimmäisen maailmansodan hävittäjät
Making a Sound

Making a Sound on The Voice of Finland -laulukilpailun ensimmäisen tuotantokauden voittaneen Mikko Sipolan 13. heinäkuuta 2012 julkaistu esikoisalbumi. Albumi nousi julkaisunsa jälkeen Suomen virallisen albumilistan viidenneksi, mutta jo seuraavalla viikolla se putosi listan 19:nneksi. Yhteensä Making a Sound oli listalla vain kuusi viikkoa. Albumilta julkaistiin kolme singleä, joista ensimmäinen ”Stuck Inside My Head” oli Sipolan The Voice of Finlandin esittämä, hänelle itselleen tehty kappale. ”Put Out the Fire” -single julkaistiin kesäkuussa 2012 ja ”Superman” lokakuussa 2012. Yksikään singleistä ei kuitenkaan sijoittunut listoille. == Kappaleet == == Arvostelut == * Rumba: == Lähteet == Luokka:Vuoden 2012 esikoisalbumit Luokka:Suomalaiset pop rock -albumit
Trifenyylitina

Trifenyylitina (C18H16Sn) on organotinayhdisteisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä radikaali- initiaattorina ja pelkistimenä. ==Ominaisuudet== Huoneenlämpötilassa trifenyylitina on valkoista kiinteää ainetta. Yhdiste ei liukene veteen, mutta liukenee useisiin orgaanisiin liuottimiin kuten dietyylieetteriin, dimetoksietaaniin, bentseeniin ja tolueeniin. Trifenyylitina hajoaa valon vaikutuksesta. ==Valmistus ja käyttö== Trifenyylitinaa voidaan valmistaa useilla menetelmillä. Käytetyimpiä ovat trifenyylitinakloridin pelkistys litiumalumiinihydridin tai natriumboorihydridin avulla eetteriliuoksissa. Muita valmistusmenetelmiä ovat trifenyylitinametoksidin pelkistys diboraanilla ja yhdisteen litiumsuolan käsittely hapolla.M. N. Gitlitz & M. K. Moran: Tin Compounds, Kirk-Othmer Encyclopedia of Chemical Technology, John Wiley & Sons, New York, 2006. Viitattu 11.6.2015 Trifenyylitinaa käytetään orgaanisen kemian reaktioissa radikaalien muodostamiseen esimerkiksi polymerointireaktioiden katalyyttinä. Radikaalien muodostukseen perustuu yhdisteen käyttö myös rikki- ja seleeniyhdisteiden sekä alkeenien ja orgaanisten halidien pelkistämiseen. Yhdistettä käytetään myös pelkistämään tyydyttyneitä että tyydyttymättömiä aldehydejä ja ketoneja alkoholeiksi. Lisäksi yhdistettä voidaan käyttää hydrostannylointireaktioissa. ==Lähteet== Luokka:Organometalliyhdisteet Luokka:Tinayhdisteet
Arvo Eerikäinen

Arvo Ilmari Eerikäinen (11. tammikuuta 1888 Viipuri – 4. marraskuuta 1943 Helsinki) oli suomalainen jalkapalloilija ja jalkapalloerotuomari. Hän edusti urallaan Polyteknikkojen Urheiluseuraa sekä Helsingin Jalkapalloklubia. Suomen mestaruuden Eerikäinen voitti kahdesti, vuonna 1909 PUS:n ja 1911 HJK:n joukkueessa.HJK Helsinki jalkapallokaupunkina. Viitattu 11.6.2015. Lisäksi hän saavutti hopeaa vuonna 1908, jolloin jalkapallon Suomen mestaruudesta pelattiin ensimmäistä kertaa. == Erotuomarina == Suomen Palloliiton hallitukseen Eerikäinen valittiin maaliskuussa 1910.Sjöblom, Kenth: Palloliiton varhaisvuodet, teoksessa Rakas jalkapallo. Sata vuotta suomalaista jalkapalloa, s. 31–32. Teos-kustannus, 2007. ISBN 978-951-851-068-3. Liittohallituksen entisen jäsenen ominaisuudessa hänet nimettiin lokakuussa 1911 erotuomariksi Suomen jalkapallomaajoukkueen kaikkien aikojen ensimmäiseen otteluun, kun maajoukkue kohtasi Ruotsin Helsingissä Eläintarhan kentällä.Lautela, Yrjö & Wallén, Göran: Johtohenkilöt, teoksessa Rakas jalkapallo. Sata vuotta suomalaista jalkapalloa, s. 334. Teos-kustannus, 2007. ISBN 978-951-851-068-3. Suomen Urheilulehden raportin mukaan Eerikäinen tuomitsi tasapuolisesti.Liitto-ottelu jalkapallopelissä Ruotsin ja Suomen välillä, Suomen Urheilulehti, nro 11/1911. Viitattu 11.6.2015. == Saavutukset == *Suomen mestaruus: 1909, 1911 *SM-hopeaa: 1908 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Suomalaiset jalkapallotuomarit Luokka:Vuonna 1888 syntyneet Luokka:Vuonna 1943 kuolleet
Dongducheon

Dongducheon (, hanja 東豆川) on kaupunki Gyeonggin provinssissa, Etelä-Koreassa. Sijaitessaan Soulista pohjoiseen, kaupunki on strategisesti tärkeä pääkaupungin puolustuksen kannalta. Yhdysvaltain 2. jalkaväkidivisioonan pääleirit sijaitsevat kaupungissa ja divisioonan johto Uijeongbussa. ==Koulutus== Kaupungissa on 10 lukiota, 15 yläastetta, 38 ala-astetta ja Hanbuk-yliopisto. ==Yhdysvaltain armeijan tukikohdat== *Camp Casey *Camp Castle *Camp Hovey *Camp Mobile *Camp Nimble ==Valokuvia== Dongducheon Fire Station.JPG|Dongducheonin paloasema Dongducheon Police Station.JPG|Dongducheonin poliisiasema Dongducheon Kkumnam Digital Library.JPG|Dongducheon Kkumnam digitaalinen kirjasto Downtown ddc.JPG|Kaupungin keskusta Soyosan.jpg|Soyosan-vuori == Lähteet == ==Aiheesta muualla== * Virallinen sivusto / / / Luokka:Etelä-Korean kaupungit
Hitlerin uskottu, Rooseveltin avustaja

Hitlerin uskottu, Rooseveltin avustaja – Ernst Hanfstaenglin uskomaton elämä (Hitler’s Piano Player – The Rise and Fall of Ernst Hanfstaengl, Confidante of Hitler, Ally of FDR) on brittiläisen toimittajan Peter Conradin kirjoittama elämäkertateos Adolf Hitlerin läheisestä työtoverista ja lehdistöpäälliköstä Ernst (”Putzi”) Hanfstaenglista. Alkuteos ilmestyi 2004, Maikki Soron suomennos 2015 Minerva Kustannuksen kustantamana. Conradi kiinnostui Hanfstaenglista 2000-luvun alussa luettuaan artikkelin, jossa kerrottiin Hitleriä koskevasta selonteosta, jonka Hanfstaengl teki toisen maailmansodan aikana työskennellessään Yhdysvalloissa salaisessa tiedusteluhankkeessa. Conradi sai käsiinsä paljon aineistoa, joiden pohjalta hän kirjoitti tämän elämäkerran. Lisäksi hän tapasi Hanfstaenglin pojan Egon Hanfstaenglin, jolta samoin kuin tämän pojalta Erikiltä hän sai lisätietoja.Conradi, Esipuhe, s. 7–9 ==Arviot== Petri Immonen pitää arviossaan kirjaa kiinnostavimpana siinä vaiheessa, kun Hitlerin ura on nousussa. Hän pahoittelee, että Hanfstaenglin Yhdysvalloissa tekemän työn merkitystä on vaikea arvioida, edes Conradi ei siihen tutkimustyönsä jälkeen pysty. Kirjan viimeinen osuus maistuukin Immosen mielestä puulta, mutta hän toteaa kuitenkin että teos voi hyvinkin olla Hanfstaenglin näköinen. ==Lähteet== ==Aiheesta muualla== *Teos kustantajan sivustolla * Eduskunnan kirjasto suosittelee Luokka:Vuoden 2004 kirjat Luokka:Kirjat historiasta Luokka:Natsi-Saksa Luokka:Elämäkerrat ja muistelmat
Runnirock

Runnirock on vuodesta 2013 alkaen Iisalmen kupeessa Runnilla järjestetty musiikkifestivaali. Tapahtuma järjestettiin ensin elokuussa paikallisen kylpylän viereisellä pellolla. Tapahtuma ei keskity mihinkään tiettyyn tyylilajiin. Vuodesta 2016 alkaen tapahtuma on järjestetty Iisalmessa, Luuniemen tapahtumakentällä. ==Runnirockin synty== Runnin kylpylällä työskennellyt Sami Repo oli jo pitkään haaveillut rocktapahtumasta. Repo järjesti Runnilla pienimuotoisen Neulatammirock-tapahtuman. Kylpylän omistaja vaihtui ja sen johtoon tuli Perttu Nousiainen, joka lähti mukaan Samin ehdotettua Sonata Arctican keikan järjestämistä. Tapahtumapaikaksi valittiin läheinen pelto koska kylpylän piha tuntui liian pieneltä, ja tapahtuman nimettiin Runnirockiksi. Keikka kuitenkin peruuntui ja tilalle tuli Eppu Normaali ja muita. Seuraavana vuonna 2014 kävijämäärä kaksinkertaistui. ==Uusi alku 2015== Keväällä 2015 Runnin kylpylän omistajat vaihtuivat jälleen ja ilmoittivat julkisuuteen, ettei Runnirockia enää järjestetä. Rokkia alusta asti järjestämässä ollut Repo alkoi etsiä uusia hankkeesta kiinnostuneita sijoittajia. Hän löysi mukaansa Jukka Saarinen, Toni Hujanen ja Mika Niskanen nimiset henkilöt, sekä kaksi muuta nimettömänä pysyttelevää tahoa. Yhdessä he perustivat Runnirock oy:n ja festivaali sai jatkua uusien yrittäjien voimin. ==Esiintyjät== 2013: Eppu Normaali, Tuure Kilpeläinen ja Kaihon Karavaani, Martti Saarinen, CatCat, Lullacry, Suvi Teräsniska, Sepi Kumpulainen, Death Carolina, Luomakunnan Kruunu, Timo and the Poor Boys, Alexanderplatz, Petteri Tikkanen & Black Peider Show, Psykoterapia Kävijämäärä: n. 4 000 2014: Kotiteollisuus, Haloo Helsinki!, Dingo, Lauri Tähkä, Indica, Jani Jalkanen, Freud Marx Engels & Jung, Janna Hurmerinta, Alexanderplatz, Sinmate, Paranormaali, Melrose, Elias Kaskinen & Päivänsankarit, Redhill Rats Kävijämäärä: n. 8 000 2015: Sonata Arctica, Apulanta, Robin, Pelle Miljoona United, Antti Tuisku, Petri Nygård, Remu and his Allstars, Hasta La Vista Social Club, Pohjoisen Soturit, Mansesteri, Anton Dixon == Lähteet == * http://www.savonsanomat.fi/uutiset/kulttuuri/runnirock-tuplasi- kavijamaaransa/1879157 * http://www.iisalmensanomat.fi/news/runni-rokkaa- sittenkin/#.VWXhZ5AgmjM.facebook * http://www.savonsanomat.fi/uutiset/kulttuuri/melrose-innosti-savolaiset- rokkaamaan-runnissa/1878329 * http://www.radiosandels.fi/etusivu/runnirock- kajahtaa-sittenkin/ == Aiheesta muualla == * Runnirockin verkkosivut Luokka:Rockfestivaalit Suomessa
Sistar

Sistar () (tyyliteltynä SISTAR) oli vuonna 2010 perustettu nelijäseninen eteläkorealainen yhtye, jonka levy-yhtiönä toimi Starship Entertainment. Yhtyeeseen kuuluivat Hyolyn, Bora, Soyou ja Dasom. == Historia == Sistar debytoi kappaleellaan "Push Push" 3. kesäkuuta 2010, ja esiintyi 4. kesäkuuta korealaisessa musiikkiohjelmassa Music Bank. Yhtye palasi pian toisella singlellään "Shady Girl" 25. elokuuta, ja myöhemmin singlellään "How Dare You" marraskuussa. Joulukuussa, Sistar osallistui korealaiseen palkintogaalaan Golden Disk Awards, voittaen tulokkaan palkinnon. Sistarista muodostettiin toinen yhtye Sistar19, johon kuuluvat Hyolyn ja Bora. He debytoivat kappaleella "Ma Boy", joka julkaistiin 3. toukokuuta 2011. Sistar teki comebackin 9. elokuuta ensimmäisellä studioalbumillaan So Cool. Sistar julkaisi ensimmäisen minialbuminsa Alone 12. huhtikuuta 2012, joka sisältää kuusi Brave Brothersin tuottamaa kappaletta. Heidän toinen minialbuminsa Loving U julkaistiin 28. kesäkuuta. Minialbumi sisältää pääkappaleen "Loving U", uuden kappaleen "Holiday" sekä yhtyeen kappaleiden remixejä. Kappaleen "Loving U" musiikkivideo julkaistiin 28. kesäkuuta. Sistar19 julkaisi ensimmäisen minialbuminsa Gone Not Around Any Longer ja samannimisen musiikkivideon 31. tammikuuta 2013. Sistarin toinen studioalbumi Give It To Me julkaistiin 11. kesäkuuta. Sistar julkaisi kolmannen minialbuminsa Touch N Move 21. heinäkuuta 2014, yhdessä musiikkivideon "Touch My Body" kanssa. Pian kappaleen markkinoinnin jälkeen, Sistar julkaisi neljännen minialbuminsa Sweet & Sour 26. elokuuta. Hyolyn tulee esiintymään Mnetin musiikkikilpailuohjelmassa Unpretty Rapstarissa. == Diskografia == === Studioalbumit === * * === EP:t === * * * * * === Singlet === * Push Push" (2010) * Shady Girl (2010) * We Never Go Alone (2010) * How Dare You (2010) * So Cool (2011) * Hot Place (2011) * Alone (2012) * Loving U (2012) * Give It to Me (2013) * Touch My Body (2014) * I Swear (2014) * Shake it (2015) * I Like That (2016) * One More Day (2016) === Musiikkivideot === * Push Push (2010) * We Never Go Alone (2010) * Chronos Soul (2010) * Shady Girl (2010) * How Dare You (2010) * So Cool (2011) * Hot Place (2011) * Pink Romance (2011) * Alone (2012) * Loving U (2012) * Give It to Me (2013) * Touch My Body (2014) * I Swear (2014) *Shake It (2015) *I Like That (2016) *One More Day (2016) == Lähteet == Luokka:Eteläkorealaiset tyttöbändit